Paolo Gentiloni

Paolo Gentiloni Silveri (; sündinud 22. novembril 1954 Roomas) on Itaalia poliitik, aastatel 2016–2018 Itaalia peaminister. 

Ta on lõpetanud Torquato Tasso klassikalise lütseumi ja seejärel Rooma La Sapienza Ülikooli politoloogia alal.

Poliitiline karjäär Itaalias

Ta on Itaalia Demokraatliku Partei liige.

2001. aasta Itaalia parlamendivalimiste ajal valiti ta Itaalia parlamendi liikmeks (erakonna Democrazia è Libertà - La Margherita nimekirjas). 

Alates 17. maist 2006 kuni 8. maini 2008 oli ta Romano Prodi teises valitsuses Itaalia sideminister.

Alates 31. oktoobrist 2014 kuni 11. detsembrini 2016 oli ta Itaalia välisminister.

11. detsembril 2016 tegi Itaalia president Sergio Mattarella Gentilonile ülesandeks moodustada uus valitsus. Alates 12. detsembrist 2016 kuni 1. juunini 2018 oli ta Itaalia peaminister.

 Euroopa Komisjoni volinik 
Alates 1. detsembrist 2019 kuni 30. novembrini 2024 oli ta Euroopa Komisjoni majandusvolinik von der Leyeni esimeses komisjonis.

Viited

Kategooria:Itaalia poliitikud
Kategooria:Itaalia peaministrid
Kategooria:Itaalia välisministrid
Kategooria:Euroopa Komisjoni volinikud
Kategooria:Rooma La Sapienza Ülikooli vilistlased
Kategooria:Sündinud 1954